钦定古今图书集成/明伦汇编/氏族典/第233卷 > 《苏州府志》 > 张贺
## 钦定古今图书集成/明伦汇编/氏族典/第233卷 > 《苏州府志》 > 张贺

按《汉书张汤传》：“安世兄贺，幸于卫太子，太子败，宾客
皆诛。安世为贺上书，得下蚕室。后为掖廷令，宣帝以
皇曾孙收养掖廷，贺拊循甚密。及壮大，教书令受诗，
为取许妃以家财聘之。宣帝即位，贺已死，上封其冢
为恩德侯，置守冢二百家。贺有一子，蚤死，无子。子安
世小男彭祖封阳都侯，赐贺谥曰阳都哀侯。”